Translîterasyon
Translîterasyon, veguhastin yan jî wergera tîpan veguherîna navên di tîpên di sîstemên nivîsandinan de ye ku di navbera sîstemên tîpan de tê veguherandin. Cudahiya di navbera werger û translîterasyonê ev e ku di dema translîterasyona peyvan de bi veguhastina tîpan re bilêvkirina peyvê tê parastin û bilêvkirina peyvan naguhere. Wek mînak ji bo peyva yewnaniya nûjen "Ελληνική Δημοκρατία" ku bi gelemperî wekê "Komara Yewnanîstanê" tê wergerandin veguheztina asayî ya "Ελληνική Δημοκρατία" bi tîpên latînî ⟨Ellīnikī Dīmokratia⟩ ye. Translîterasyon ji bo sîstema nivîseke din pêvajoya temsîlkirin an mebesta temsîlkirina peyv, hevok, yan jî nivîsareke di pergala (sîstem) nivîsandinê de ye. Translîterasyon ji bo ku bilêvkirina peyva orîjînal bi tîpek cihêreng ragihînin hatine sêwirandin ku rê dide xwendevan an axaftvanên wê tîpê ku deng û bilêvkirina peyva orîjînal nêzîkî hev bikin. Bi gelemperî di veguhestinên translîterasyonde bilêvkirina peyvan naguhere.